Πάουλ Ράουντ

Ο Πάουλ Ράουντ (εσθονικά: Paul Raud, 10/22 Οκτωβρίου 1865 - 22 Νοεμβρίου 1930) ήταν Εσθονός ζωγράφος που διακρίθηκε τους τομείς της προσωπογραφίας και της τοπιογραφίας.

 Βιογραφία 
Ο Ράουντ γεννήθηκε το 1865 στον οικισμό Kirikuküla της Εσθονίας, ο οποίος τότε αποτελούσε κομμάτι της Ρωσικής Αυτοκρατορίας. Μετά την ολοκλήρωση των εγκύκλιων σπουδών του φοίτησε για περίπου τρία χρόνια Ιστορία της τέχνης στο Πανεπιστήμιο του ΤάρτουR. Kõiv, Paul Raud 130, Sirp, 24 Μαρτίου 1995.. Το 1888, χάρη σε υποτροφία της βαρόνης και γνωστής φιλότεχνης Ναταλίας von UexküllToivo Miljan, Historical Dictionary of Estonia, Rowman & Littlefield, 2015, σελ. 381., μετέβη για σπουδές στην Ακαδημία Τεχνών του Ντίσελντορφ. 

Κατά τη διάρκεια της παραμονής του στη Γερμανία επηρεάστηκε από το έργο του Γερμανού ζωγράφου Έντουαρντ φον Γκέμπχαρτ και της σχολής του Ντίσελντορφ γενικότερα. Το 1893 παρέμεινε για αρκετούς μήνες στην Ολλανδία προκειμένου να μελετήσει από κοντά διάφορα έργα τέχνηςThe State Art Museum of the Estonian SSR. Estonian and Soviet Estonian Art, Eesti NSV Riiklik Kunstimuuseum, 1982, σελ. 18., ενώ ολοκλήρωσε τη φοίτησή του επόμενο έτος.

Μετά την επιστροφή του στην Εσθονία έγινε γνωστός κυρίως για τις προσωπογραφίες του, μέσω των οποίων εξασφάλιζε αρχικά τα προς το ζην, αλλά και για τη συμβολή του στην τοπιογραφίαJane Voorhees Zimmerli Art Museum, Art of the Baltics. The Struggle for Freedom of Artistic Expression Under the Soviets, 1945-1991, Rutgers University Press, 2001, σελ. 34.. Σημαντικά για την μετέπειτα πορεία του ήταν τα ταξίδια που πραγματοποίησε μαζί με άλλους ζωγράφους κατά το διάστημα 1896 - 1899 στα νησιά της Βαλτικής Μούχου και Πάκρι προκειμένου να καταγράψει σε πίνακες τα φυσικά τοπία αυτών των περιοχώνTiina Abel, A time for stretching one’s wings , "From one Century to the Next: Exhibition of works by Kristjan and Paul Raud in Kumu Art Museum June 22–October 8, 2006".. 

Όντας ο ίδιος στενά συνδεδεμένος με κύκλους της κοινότητας των Γερμανών της Βαλτικής, με τους οποίους είχε και επαγγελματικές σχέσεις, απείχε από το εθνικιστικό κίνημα των συμπατριωτών του, όπως αυτό εκφράστηκε στις αρχές του 20ού αιώνα. Το 1904 απέκτησε ιδιόκτητη ιδιωτική σχολή ζωγραφικής στο ΤάλινThe State Art Museum of the Estonian SSR. Estonian and Soviet Estonian Art, 1982, σελ. 26.. Από το 1914 μέχρι το 1923 δίδαξε στην Εμπορική Σχολή Θηλέων του Τάλιν, ενώ στη συνέχεια διετέλεσε καθηγητής στην Εθνική Σχολή Καλών Τεχνών. Θεωρείται ο εισηγητής του ιμπρεσιονισμού και της ζωγραφικής ανοικτών χώρων στην εσθονική τέχνη.

Απεβίωσε την 22α Νοεμβρίου του 1930 στο Τάλιν της Εσθονίας. Ήταν δίδυμος αδελφός του επίσης ζωγράφου και σημαντικού φολκλοριστή Κρίστιαν Ράουντ (1865 - 1943).

 Πίνακες 

 Παραπομπές 

Κατηγορία:Εσθονοί ζωγράφοι
Κατηγορία:Ιμπρεσιονιστές ζωγράφοι
Κατηγορία:Εσθονοί εκπαιδευτικοί
Κατηγορία:Προσωπογράφοι